فندق « savoy » اللي جاي فالشارع الرئيسي اللي كيوصل لمنتزه المنارة، داير شرع يديه حسب مصادر “كود”، اللي أكدت أن أصحاب الفندق كيبنيو فالواجهة ديالو رغم أن هاد المنطقة رجع غير مسموح البناء فيها. مصادر “كود” أكدات أن السلطات وعلى رأسهم والي الجهة، مغمضين عينيهم على هاد التشويه اللي كيوقع وبدون رخصة، متساءلين عن الأسباب اللي كتخلي كولشي يغمض عينيه بهاد الطريقة على هاد البناء، في حين ممنوع على أي واحد فهاد الشارع يبني. مسؤول بالفندق أنكر في تصريح ل”كود”، أن تكون الإدارة قد أقدمت على أي أمر غير قانوني، مؤكدا أنهم يعملون في إطار القانون سواء في الاصلاحات أو أي أمر آخر. 
بالصور. فندق كيبني بدون ترخيص فمراكش والسلطات مغمضة عينها.. ومسؤول بالفندق: هادشي كذوب